# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht: :** 20.05.2024 kell 18.00-20:00, Ruila Põhikoolis

**Koosolekul osalesid:** Külalisena õppejuht õp Helena Pihel, Tiia Rosenberg, Raili Kann, Rafael Milerman, Andres Aljaste, Priit Abiram, Algis Sarapson, Helena Melis, Anna-Magdaleena Kangro, Kristi Maajärv, Hendrik Okspuu, Elis Teinveld, Kadi Pakkas, Maarja Lillemäe

**Koosolekut juhatas:** Rafael Milerman ja protokollis Maarja Lillemäe

**Päevakorras:**

**1. Hindamisjuhendi muudatuse tutvustamine** – üleminek numbriliselt hindamiselt 4.-9. klassis protsendilisele tagasisidele, semestripõhine kokkuvõttev hindamine - hindamisjuhend kuulub õppekava juurde.

*Alus: Riigi üldhariduskooli hoolekogu moodustamise kord ja töökord § 3 lõige "Hoolekogu annab arvamuse kooli õppekava kehtestamiseks ja muutmiseks jne."*

Õppejuht Helena Pihel andis ülevaate hindamisjuhendi muudatustest, kus oluline fookus on tulemuste tõlgendamisel ja seotuse leidmisel eelnenud protsessiga.

Uus juhend aitab paremini õppijal parendada rohkemaid protsesse, kui lihtsalt teadmisi.

**2. Hoolekogu teeb vallavalitsusele ettepaneku lasteaia kollektiivpuhkuseks**- 1.-31.07.2024 lasteaia sulgemiseks.

*Alus: Koolieelse lasteasutuse seaduse § 19 lõige 1 "Lasteasutuse aastaringse või hooajalise tegutsemise otsustab valla- või linnavalitsus hoolekogu ettepanekul".*

**3. Järgmise õppeaasta vaheaegade muutmise ettepanek vallavalitsusele** – mõte alustada 1. septembril (pühapäev) ja lõpetada päev varem õppeaasta 6. juunil 2025 (reede).

*Alus: Riigi üldhariduskooli hoolekogu moodustamise kord ja töökord § 4 lõige 6 "Hoolekogu annab nõusoleku haridus- ja teadusministri kehtestatud koolivaheaegade muutmiseks.“*

Hoolekogu oli ühehäälselt ettepaneku poolt.

**4. Õpilasmärkmiku sisseseadmine**

Et õpilane õpiks oma tegevust analüüsima, on koolipoolne ettepanek võtta kasutusele märkmikud, mis on paberkandjal, Ruila Põhikooli põhised, kus oleks ette antud abistavad küsimused, et lapsel oleks lihtne oma tegevust planeerida ja analüüsida. Tegemist oleks osaliselt justkui töövihikuga, kus saab sisse panna erinevad õpistrateegiad (millised on meeldejätmise/pähe õppimise erinevad mehhanismid, et ei kulutaks asjatult aega jne).

Õpioskused ei tule iseenesest. Seda peab iga õpetaja siduma oma ainega ja lastele meelde tuletama.

**5. Kooli arvutiklassi kasutamise võimalused**

Kooli juhtkond on teinud ettepaneku vallavalitsusele raamatukogu ruumides suuremaks arvutiklassi kasutamiseks, et lapsed oleksid paremini ette valmistatud digitaalseteks töödeks.

Oluline on leida kompromiss raamatukogutöötaja sisulise töö, töötasu ja ruumikasutuse jaotuses.

**6. Lasteaiarühma liigi muutmine liitrühmas sõimerühmaks (rühma suurus 14 last, hk ettepanekul 16 last)**

*Alus: Koolieelse lasteasutuse seaduse § 6 lõige 1 "Lasteasutuse direktor (edaspidi direktor) moodustab käesoleva seaduse alusel vastavalt vajadusele ja võimalusele sõime- ja lasteaiarühmad"*

Eesmärk see, et saaks teenindada kogu oma piirkonda. Samuti annab uus alusharidusseaduse seaduse muudatus võimaluse hoiurühm/hoiurümade raamistiku näol nii, et õpetajana saaks töötada ka õpetaja abi. Selleks peaks praeguse liitrühma ümber nimetatama sõimerühmaks.

Hoolekogu toetas ideed.

**7. Stuudium vs eKool –** kool tegi uuringu õpetajate seas, kes kasutavad mõlemat platvormi. Tulemusena leiti, et jätkame eKooliga.

**8. Vallavalitsus saatis kooli ettepaneku hoolekogude moodustamise muutmiseks** – koolis võiks olla iga kooliastme kohta üks lastevanemate esindaja.

Hoolekogu arvates võib selline määrus tuua kaasa erinevaid negatiivseid tagajärgi:

-vähendab lastevanemate kaasatust ja info liikumist.

-muudab õpetajate ja lastevanemate suhte proportsiooni absurdseks.

-suurendab sisepingeid.

-ei ole kooskõlas tänapäeva trendidega, kus soovitakse lapsevanemaid ühe enam kaasata.

- ei ole ühendasutusele kohane.

Hoolekogu esimees suhtles vallavalitsusega täpsustamaks, kui palju uus muudatus Ruila Kooli ühendasutuse hoolekogu koosseisu mõjutaks.

Vastus: vallavalitsuse poolt saadetud kirjalikult 22. mail 2024:

*„Haridusasutustes, kus on nii lasteaed kui kool, saab kooli poolelt valida hoolekokku sama palju esindajaid kui ka lasteaiast. Lisaks vilistlaste esindaja ja kooli toetava organisatsiooni esindaja.“*

**9. Järgmine hoolekogu koosoleku aeg: 22.08.2024 18:00**